दो जगह कुएं में शव मिले
अलवर| एमआईएथाना क्षेत्र में गांव गूंदपुर के पास कुएं में मंगलवार दोपहर ढाई बजे 35 वर्षीय युवक का शव मिला। मृतक की पहचान नहीं हो सकी है। पुलिस ने शव को शिनाख्तगी के लिए राजीव गांधी सामान्य अस्पताल में रखवा दिया है। थानाधिकारी ने बताया कि कुएं में मिला शव दो-तीन दिन पुराना है। इससे शव गल गया। इधर, नीमराना थाना क्षेत्र के खोहर गांव में विवाहिता सरोजबाला (29) का शव मंगलवार सुबह गांव के एक कुएं में मिला। पीहर पक्ष ने पति, दो जेठ 2 जेठानियों के खिलाफ दहेज के लिए हत्या करने का मामला दर्ज कराया है। नीमराना थाना प्रभारी हितेश शर्मा ने बताया कि जगराम मेघवाल निवासी नावा पुलिस थाना सतनाली जिला महेंद्रगढ़ हरियाणा ने मामला दर्ज कराया है कि उसकी पुत्री सरोजबाला की शादी खोहर निवासी कंवर सिंह पुत्र मामचंद के साथ 29 दिसंबर, 2009 को हुई थी। उसका पति कंवर सिंह, जेठ पप्पू एवं भूपसिंह तथा उनकी प|ियां उसे दहेज के लिए परेशान करती थी।
hin_Deva hin_Deva